Lav et referat af nedenstående tekst:

Tekst:
For bare to uger siden var den nordjyske travhest Slide So Easy sammen med sin vante træner, Flemming Jensen, i New York for at kæmpe med om VM-titlen. Desværre blev det blot til en ottendeplads efter et svært løb for den nordjyske ekvipage. Til gengæld blev der noget at juble over, da Slide So Easy søndag vandt Mesterskab for Danmark på Charlottenlund Travbane. Det var den ligeledes nordjyske kusk, Jeppe Juel, der gæstekørte hesten for Flemming Jensen og kørte sig til en sikker sejr. Hesten Nok'en Frækkert havde føringen, indtil Slide So Easy og Jeppe Juel overhalede udvendigt, trak overbevisende fra konkurrenterne og kørte i mål som vindere af det danske mesterskab. - Det føltes som et rent træningsarbejde i dag, sagde Jeppe Juel efter løbet. Flemming Jensen, som normalt træner Slide So Easy, havde hele to heste med i løbet, og skulle have haft tre med, hvis det ikke havde været for et afbud fra Sun Esterel. Han kørte derfor selv Victory Kåsgård, som dog galoperede og måtte udgå tidligt i løbet. Det var femte gang i træk - og syvende gang i alt - at en Flemming Jensen-trænet hest kunne lade sig kåre som dansk mester.

Referat:
Jeppe Juel kørte Slide So Easy til overbevisende DM-sejr i Charlottenlund.